গতকাল সৌদি সরকারের পক্ষ থেকে বিন সালমানের কয়েকটি ছবি প্রকাশ করা হয়েছে। প্রকাশিত ছবিতে দেখা গেছে সৌদি আরবের অর্থনৈতিক ও জাতীয় পরিষদের একটি বৈঠকে সভাপতিত্ব করছেন মোহাম্মাদ বিন সালমান। গত সপ্তাহেও তারা বেশ কয়েকটি ছবি প্রকাশ করেছে বিন সালমানের। একটি ছবিতে দেখা গেছে ২৮ এপ্রিল একটি বিলাসবহুল রিসোর্টের উদ্বোধনী অনুষ্ঠানে অংশ নিচ্ছেন। এই ছবিগুলো মূলত প্রকাশ্যে তার অনুপস্থিতি নিয়ে ইরানি মিডিয়ার অপপ্রচারের জবাব দিচ্ছে।